Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 349/13/3301	Bánovce nad Bebravou, 5.2.2014
EEČ : 2-23-1-2014

U Z N E S E N I E

Trestná vec:	obvinený XXXXX  
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bánovce n/Bebravou
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako samostatne zárobkovo činná osoba pod menom XXXXX, IČO: XXXXX, so sídlom podnikania BXXXXX XXXXX za obdobie august 2011 až august 2013 ku dňom splatnosti nezaplatil mesačné poistné Sociálnej poisťovni v zmysle ustanovenia § 141 odsek 1 zákona číslo 461/2003 Z.z. o sociálnom poistení v znení neskorších predpisov hoci mal k dispozícii finančné prostriekdy na jeho uhradenie, čím mu vznikol dlh voči Sociálnej poisťovni,pobočka XXXXX, Nám. M. R. Štefánika 2269/18, 955 37 XXXXX vo výške 2939,70 euro

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
povinnosť zaplatiť v skúšobnej dobe dlh Sociálnej poisťovni vo výške 2939,70 eura
Odôvodnenie:
	Uznesením povereného príslušníka OO PZ Bánovce nad Bebravou  ČVS: ORP-313/BN-BN-2013 zo dňa 7.11.2013 bolo vznesené obvinenie XXXXX pre prečin nezaplatenia dane a poistného podľa § 278 odsek 1  Trestného zákona  na skutkovom základe, ako je to uvedené vo výrokovej časti citovaného uznesenia. 

	V priebehu skráteného vyšetrovania bol vypočutý  obvinený XXXXX, ktorý sa k spáchaniu stíhaného skutku priznal, uznal vinu a čin oľutoval, súhlasil s podmienečným zastavením trestného stíhania a vyhlásil, že uvedený skutok spáchal, pričom nie sú pochybnosti o tom, že jeho vyhlásenie bolo vykonané slobodne, vážne a zrozumiteľne. Zároveň bolo zistené, že konaním obvineného nedošlo k spôsobeniu škody.

	Z odpisu registra trestov obvineného a registra priestupkov bolo zistené, že doposiaľ nebol súdne trestaný ani priestupkovo riešený.  
 
            Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený

a)	vyhlási, že spáchal skutok, za ktorý je stíhaný, a nie sú odôvodnený pochybnosti o tom, že jeho vyhlásenie bolo vykonané slobodne, vážne a zrozumiteľne
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu
vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania. 

Podľa § 216 ods. 3 Trestného poriadku obvinenému, ktorý uzavrel s poškodeným dohodu o náhrade škody sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil. Podľa § 216 ods. 4 Trestného poriadku obvinenému možno tiež podľa odseku 2 uložiť, aby v skúšobnej dobe dodržiavla primerané obmedzenia a povinnosti smerujúce k tomu, aby viedol riadny život alebo aby sa zdržal činnosti, ktorá viedla k spáchaniu prečinu. 

Ak obvinený v zmysle § 217 ods. 1 Trestného poriadku v priebehu skúšobnej doby viedol riadny život, nedopustil sa prečinu, prípadne zločinu alebo priestupku obdobného charakteru, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to i v priebehu skúšobnej doby, že sa v trestnom stíhaní pokračuje. O osvedčení sa alebo o pokračovaní v trestnom stíhaní bude vydané uznesenie.

Prihliadnuc k osobe páchateľa prečinu s prihliadnutím na jeho doterajší život a okolnosti prípadu je dôvodné rozhodnutie o podmienečnom zastavení trestného stíhania považovať za dostačujúce. 

V záujme dosiahnutia nápravy obvineného a zabezpečenia súladu jeho správania so zákonom, bola obvinenému určená skúšobná doba podmienečného zastavenia trestného stíhania v trvaní 24 mesiacov, v priebehu ktorej má povinnosť zaplatiť zavinene neuhradené poistné Sociálnej poisťovni. Ak obvinený v priebehu skúšobnej doby podmienečného zastavenia nebude viesť riadny život, bude prokurátorom vydané uznesenie, že sa v trestnom konaní pokračuje. V prípade, že obvinený bude viesť v priebehu skúšobnej doby podmienečného zastavenia trestného stíhania riadny život, rozhodne orgán, ktorý uznesenie vydal, že obvinený sa v skúšobnej dobe osvedčil. 

Ak do dvoch rokov od uplynutia skúšobnej doby nebude vydané rozhodnutie, že sa obvinený osvedčil, a to bez jeho zavinenia, má sa za to, že sa osvedčil.

Právoplatnosťou uznesenia o tom, že sa obvinený osvedčil, resp. uplynutím lehoty, nastávajú účinky zastavenia trestného stíhania.

Vzhľadom k vyššie uvedeným skutočnostiam prokurátor tunajšej prokuratúry rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Síleš
prokurátor